b'\n_START_ARTICLE_\nSaranskas\n_START_SECTION_\nIstorija\n_START_PARAGRAPH_\nMiestas \xc4\xafkurtas 1641 metais kaip tvirtov\xc4\x97 rus. \xd0\xa1\xd0\xb0\xd1\x80\xd0\xb0\xd0\xbd\xd1\x81\xd0\xba\xd0\xb8\xd0\xb9 \xd0\xbe\xd1\x81\xd1\x82\xd1\x80\xd0\xbe\xd0\xb6\xd0\xb5\xd0\xba tuometiniame Rusijos valstyb\xc4\x97s pietrytiniame pakra\xc5\xa1tyje. Tvirtov\xc4\x97je gyveno rusai, mordviai ir totoriai. 1651 m. suteiktos miesto teis\xc4\x97s, i\xc5\xa1 prad\xc5\xbei\xc5\xb3 miestas vadintas Saranesku (rus. \xd0\xa1\xd0\xb0\xd1\x80\xd0\xb0\xd0\xbd\xd0\xb5\xd1\x81\xd0\xba). XVIII a. karin\xc4\x99 svarb\xc4\x85 prarado ir tapo prekybos ir pramon\xc4\x97s centru, kadangi buvo geroje geografin\xc4\x97je pad\xc4\x97tyje \xe2\x80\x93 tarp Astrachan\xc4\x97s, Maskvos, Krymo ir Kazan\xc4\x97s. XIX a. pabaigoje nutiesta gele\xc5\xbeinkelio linija Maskva\xe2\x80\x93Kazan\xc4\x97, tod\xc4\x97l miesto ekonomin\xc4\x97 ir politin\xc4\x97 svarba dar labiau i\xc5\xa1augo. Po Spalio perversmo miesto pramon\xc4\x97 taip nukent\xc4\x97jo, kad atsigavo tik 1928 m. 1934 m. Saranskas tapo Mordovijos ATSR sostine.'